Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 567/11/8803	Košice II, 3.4.2012
EEČ : 2-64-88-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: XXXXX, XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX

Skutková veta: 
V trestnej veci vedenej proti XXXXX pre prečin krádeže podľa § 212 ods. 1 Trestného zákona ktorého sa dopustil na tom skutkovom základe, že dňa 

-   20.8.2011 počas návštevy v byte na 1. poschodí na ulici XXXXX Košiciach, kedy tam bol s poškodenou, využil jej nepozornosť a následne jej odcudzil dámske šperky, a to 1 kus retiazky zo žltého kovu v dĺžke 50 cm o váhe 11,66 g, 1 ks retiazky zo žltého kovu v dĺžke 55 cm o váhe 13 g, 1 pár dámskych náušníc oválneho tvaru zo žltého kovu v dĺžke 3,5 cm, 1 ks náušníc z bieleho zlata tvaru guličky, 1 kus dámskej retiazky striebornej dĺžky 50 cm,1 ks retiazky striebornej dĺžky 55 cm, ktoré po krádeži založil v XXXXX v Košiciach za sumu 600,-€, čím takto svojim konaním spôsobil pre poškodenú XXXXX XXXXX škodu vo výške 772,-€.

Odôvodnenie: 
  Uznesením Okresného riaditeľstva PZ, obvodného oddelenia PZ XXXXX - XXXXX  sp. zn. ORP-XXXXX  zo   dňa  21.08.2011  bolo  podľa  § 199 ods. 1 Trestného poriadku začaté trestné stíhanie  a dňa 07.09.2011 podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a poškodená XXXXX XXXXX uzavreli dňa 16.12.2011 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenej sa ospravedlnil a prisľúbil jej, že takéto konanie sa už nebude v budúcnosti opakovať, na znak čoho si podali ruky.

Dňa 15.11.2011 obvinený D. XXXXX zložil na depozitný účet Krajskej prokuratúry XXXXX č. XXXXX peňažnú sumu výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely na XXXXX v prospech účtu č. XXXXX. 

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor